jkorsvik/nowiki_second_scrape_merged huggingface dataset:
William Theodore Heard

William Theodore Heard (født 24. februar 1884 i Edinburgh i Skottland, død 16. september 1977 i Roma) var en av den katolske kirkes kardinaler.
Han konverterte til katolisismen i 1910, og ble prest for Southwark erkebispedømme i 1918.
Han arbeidet i Den romerske kurie og ble dekanus for Den romerske rota 1958.
Han ble kreert til kardinal i 1959 av pave Johannes XXIII, og var da pret, men ble bispeviet i 1962.
Han deltok på konklavet 1963 som valgte pave Paul VI.
Han deltok på Annet Vatikankonsil 1962–1965.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1777
Kardinal Pietro Francesco Galleffi (1770-1837) *1819
Kardinal Filippo de Angelis (1792-1877) *1826
Kardinal Amilcare Malagola (1840-1895) *1876
Kardinal Giovanni Tacci Porcelli (1840-1895) *1876
Pave Johannes XXIII (1881-1963) *1924
Kardinal William Theodore Heard (1884-1973) *1962


== Referanser ==


== Eksterne lenker ==
Biografi på The Cardinals of the Holy Roman Church
Morten Berre

Morten Gladhaug Berre (født 10. august 1975) er en norsk fotballtrener og tidligere fotballspiller som er assistenttrener for Skeid Fotball.Berre spilte toppseriefotball for IK Skeid, FK Haugesund, Viking FK og Vålerenga Fotball, samt et kort proffopphold i den tyske klubben St. Pauli. Han spilte for Vålerenga i 13 sesonger, fra 2003 til 2015. Berre fikk én kamp for det norske landslaget, borte mot Nord-Irland i 2001.
Morten Berre ble etablert i Tippeligaen som spiss, men ble også brukt en del på venstrekanten av Viking. I Vålerenga startet han igjen i spissrollen og ble tidlig en favorittspiller blant Vålerenga-fansen. I årene som fulgte, ble Berre oftest brukt på høyreving, mens i 2013 ble han omskolert til indreløper. Senere ble han mest benyttet som høyreving igjen, men lyktes også som sentral midtbanespiller.
Selv om flere managere/hovedtrenere ble skiftet i Vålerenga, var Berre alltid et fast inventar i spillertroppen. Han var kjent for å være en svært viktig del av garderoben, der han med sin erfaring, ofte ga råd og veiledning til de unge spillerne.Berre var en ydmyk spiller, og på grunn av hans evige lojalitet til Vålerenga ble han svært godt likt av Vålerengas supporterklubb Klanen.Berre gjorde sitt siste mål for Vålerenga i 2015. Han hadde da scoret i 20 sesonger på rad i den øverste divisjonen. Han spilte siste kamp for Vålerenga 1. november 2015.
På banen var han kjent for å alltid dukke opp foran mål til riktig tid, og fikk derfor kallenavnet Morten «DukkOpp» Berre av Vålerenga-fansen.


== Karriere som spiller ==
(Sist oppdatert 26. juli 2016)


== Referanser ==


== Eksterne lenker ==
(en) Morten Berre – kategori av bilder, video eller lyd på Commons 
(en) Morten Berre – Transfermarkt 
(en) Morten Berre – national-football-teams.com 
(en) Morten Berre – WorldFootball.net 
(en) Morten Berre – FootballDatabase.eu 
(en) Morten Berre – EU-Football.info 
(no) Morten Berre – Norges Fotballforbund 
(en) Morten Berre – FBref
Bernt Hulsker

Bernt Nikolai Hulsker (født 9. september 1977) er en norsk tidligere programleder og tidligere fotballspiller. Han har spilt for Molde Fotballklubb, Vålerenga Fotball, AIK Fotboll, Idrettsklubben Start, Stabæk Fotball og Lørenskog 3.


== Bakgrunn og idrettskarriere ==
Hulsker er født i Haag, Nederland og har nederlandsk far. Han er oppvokst i Vestnes.
Han var spiss, og startet karrieren sin i moderklubben Vestnes Varfjell IL. Han spilte i årene 1996-1997 for Tomrefjord IL, før han kom tilbake til Vestnes Varfjell IL. Før sesongstart i 1999 meldte han overgang til Sportsklubben Træff der han bare rakk å spille en halv sesong, før han ble kjøpt av Molde Fotballklubb. Han fikk sin debut i Tippeligaen i 1999. 
Han spilte fem og en halv sesong for Molde. Han spilte 114 tippeligakamper, og scoret 31 mål for klubben. I 2005-sesongen gikk han til Vålerenga, og var med å vinne seriemesterskapet samme år. Etter 2005-sesongen gikk han til Stockholms-klubben AIK Fotboll.
Hulsker kom tilbake til Norge etter å ha vært plaget av skader og problemer med å spille seg inn i første-elleveren på AIK. Han skulle i utgangspunktet spille ut sesongen 2007/2008 for fotballklubben Start i Kristiansand. På tross av klubbens nedrykk til Adeccoligaen etter 2007-sesongen, skrev Hulsker en treårsavtale med Start.
I første halvdel av 2010 var han utleid til Stabæk. Etter 2010-sesongen la Hulsker opp. I 2019 returnerte han til fotballen og spilte sine siste 11 kamper seniorfotball for Lørenskog 3 i 7. divisjon. Siste scoringen for karieren ble et viralt øyeblikk etter en knevolley scoring fra 25 meter men ble senere tatt av internett grunnet en upassende feiring.


== Media ==
Etter endt idrettskarriere begynte han sin karriere på tv som fotballreporter på TV-kanalen MAX. Hulsker har stor interesse for teater, musikk og litteratur. I 2008 satte Teatret Vårt i Molde opp familieforestillingen «Vinterdvale», oversatt fra nederlandsk til norsk av Bernt Hulsker.I 2018 gav han ut boken Alt fra Hulken.Hulsker var fast deltager i nettprogrammet Enkel Servering på VGTV, tidligere kjent som Foppall. Han har også deltatt på flere andre VGTV produksjoner som Ikke lov å le på hytta og Av med maska.Han deltok i sesong 2 av på Kompani Lauritzen på TV 2.Hulsker var programleder for 2021-sesongen av Fangene på Fortet og deltaker i podkasten Enkel servering, sammen med Martin Sleipnes og Morten Ramm.


== Rettssak ==
Våren 2022 innrømmet Hulsker upassende oppførsel på et serveringssted. Ifølge dørvakten skal Hulsker blant annet ha vist nazihilsen, forsøkt å kysse flere unge kvinner som tydelig ikke ønsket dette, og kalt vedkommende for en «neger». Sistnevnte ble anmeldt som hatefull ytring under straffelovens paragraf 185. Hulsker sykmeldte seg i kjølvannet av hendelsen, og VGTV avsluttet samarbeidet med ham. Den 13. oktober 2022 ble han i Oslo tingrett dømt til 18 dagers betinget fengsel og en bot på 15 000 kroner for dette.


== Referanser ==


== Eksterne lenker ==
(en) Bernt Hulsker på Internet Movie Database 
(en) Bernt Hulsker – Transfermarkt 
(no) Bernt Hulsker – Norges Fotballforbund 
(en) Bernt Hulsker – FBref
Inger Bråtveit

Inger Bråtveit (født 3. oktober 1978 i Bergen) er en norsk forfatter. 
Bråtveit vokste opp i Suldal kommune, er cand. mag med fagene litteraturvitenskap, nordisk og teatervitenskap, og skriver masteroppgave i litteraturvitenskap om Is-slottet av Tarjei Vesaas lest inn i en fransk-estetisk resepsjon. Hun arbeider for Det Norske Bibelselskaps prosjekt «Bibel 2010», en fullstendig revisjon av både den nynorske og bokmålsutgaven av Bibelen. 
Bråtveits debutroman Munn mot ein frosen fjord (2002) ble belønnet med Nynorsk litteraturpris. Romanen Siss og Unn (2008) ble nominert til Kritikerprisen.


== Bibliografi ==
Munn mot ein frosen fjord – roman (2002) (Tiden Norsk Forlag) ISBN 82-10-04761-2
Siss og Unn – roman (2008) (Oktober) ISBN 978-82-495-0541-8
Loveprosjekt – lyrikk (2009) (Oktober) ISBN 978-82-495-0663-7 med Cecilia Hansson
Kven er snillast av far og mor? – barnebok (2012) (Flamme)
Alice A4 – roman (2015) (Oktober) ISBN 978-82-4951054-2


== Priser ==
Nynorsk litteraturpris 2002, for Munn mot ein frosen fjord
Bjørnsonstipendet 2009


== Referanser ==


== Kilder ==
Presentasjon av Inger Bråtveit i Forfatterkatalogen på Forfattersentrums nettsider (Per 2018 med feil fødselsdato i Forfatterkatalogen)


== Eksterne lenker ==
Om Inger Bråtveit på Forlaget Oktober
Inger Bråtveit i NRK Forfatter
Digitaliserte bøker av Inger Bråtveit i Nasjonalbiblioteket
Joseph-Léon Cardijn

Joseph-Léon Cardijn (født 18. november 1892 i Schaerbeek ved Brussel i Belgia, død 25. juli 1967 i Leuven) var en av den katolske kirkes kardinaler. Han var grunnleggeren av bevegelsen Unge Kristne Arbeidere (JOC).
Han ble kreert til kardinal i 1965 av pave Paul VI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Clemente Micara (1879-1965) *1920
Kardinal Jozef-Ernest van Roey (1874-1961) *1926
Kardinal Leo Jozef Suenens (1904-1996) *1945
Kardinal Joseph Léon Cardijn (1882-1967) *1965


== Referanser ==


== Eksterne lenker ==
(en) Joseph Cardijn – kategori av bilder, video eller lyd på Commons 
Biografi på The Cardinals of the Holy Roman Church
Ole Martin Årst

Ole Martin Årst (født 19. juli 1974) i Bergen er en norsk tidligere fotballspiller som sist spilte for TIL 
Årst ble Tromsø-spiller i 1995 da han kom fra den lokale 2.-divisjonsklubben Skarp. Årst gjorde sakene sine bra, og scoret mange mål for TIL, selv om han havnet litt i skyggen av lagkameratene Sigurd Rushfeldt og Tore André Flo. Han var derfor en kort periode utlånt til Sogndal.
Han fikk sitt store gjennombrudd i 1996 da han blant annet scoret i cupfinalen der Tromsø slo Bodø/Glimt 2-1.
I 1997 ble Årst kjøpt av den belgiske toppklubben Anderlecht. Han fikk lite spilletid i den belgiske storklubben, og ble leid ut, og senere solgt til AA Gent. I denne klubben ble Årst en kjempesuksess, og han ble ligaens toppscorer med 30 mål i 2000. Sesongen etter ble han kjøpt av en annen belgisk toppklubb, Standard Liège, hvor han fortsatte å pøse inn mål. 
Sommeren 2003 valgte imidlertid Årst å returnere til Tromsø, selv om Standard gjorde sitt beste for å beholde ham. Årst fikk et drømme-comeback da han scoret mot Rosenborg i sin første kamp etter returen. Årst var en viktig bidragsyter utover sesongen, til at TIL berget plassen i Eliteserien i 2003 – selv om TV 2s fotballekspert Ivar Hoff kritiserte ham for å prioritere fødsel foran den viktige nedrykkskampen mot Rosenborg.I 2004 var Årst TILs toppscorer med 11 mål. i 2005 ble han toppscorer i Eliteserien med 16 mål. Årst har 22 landskamper og 2 mål.
Den belgiske klubben Gent uttrykte i juni 2007 interesse for Tromsø-spissen.10. juli 2007 ble det kjent at Årst gjorde en overraskende overgang fra «Nordens Paris» til Sørlandets Start. For en overganggsum på fire millioner kroner og en årslønn på 3,5 millioner kroner gikk han til Kristiansands-klubben. Årst var skadet fra 15. november 2007, til sent i 2009. Hele 2008- og 2009-sesongen slet han med lysketrøbbel. I oktober 2009 la han opp, før han tidlig i 2010 skrev under en ny kontrakt for Start. I 2010-sesongen var han en viktig brikke for Start med 12 mål på 24 kamper i eliteserien. 
Da Start slo Strømsgodset 4-2 i 2010 ble Årst den eldste spilleren som har scoret hat-trick i norsk eliteserie. Rekorden er senere slått av tidligere lagkamerat Sigurd Rushfeldt.
I 2011-sesongen var han nok en gang en viktig brikke for Start og ble nesten toppscorer med 16 mål på 30 kamper i Eliteserien.
Årst avsluttet sin karriere i Start etter 2011-sesongen og returnerte til Tromsø på en ettårskontrakt.


== Referanser ==


== Eksterne lenker ==
(en) Ole Martin Årst på Internet Movie Database 
(en) Ole Martin Årst – Transfermarkt 
(en) Ole Martin Årst – national-football-teams.com 
(en) Ole Martin Årst – FootballDatabase.eu 
(en) Ole Martin Årst – EU-Football.info 
(no) Ole Martin Årst – Norges Fotballforbund 
(en) Ole Martin Årst – FBref
Juan Landázuri Ricketts

Juan Landázuri Ricketts (født 19. desember 1913 i Arequipa i Peru, død 16. januar 1997 i Lima ) var en av den katolske kirkes kardinaler. Han var erkebiskop av Lima 1955–1989.
Han deltok under Annet Vatikankonsil 1962–1965.
Han ble kreert til kardinal i 1962 av pave Johannes XXIII, med Santa Maria in Ara Coeli som tittelkirke.
Han deltok i konklavet 1963 som valgte pave Paul VI, konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1777
Kardinal Pietro Francesco Galleffi (1770-1837) *1819
Kardinal Filippo de Angelis (1792-1877) *1826
Kardinal Amilcare Malagola (1840-1895) *1876
Kardinal Giovanni Tacci (Porcelli) (1863-1928) *1895
Kardinal Fernando Cento (1883-1973) *1922
Kardinal Juan Gualberto Guevara y de la Cuba (1882-1954) *1941
Kardinal Juan Landázuri Ricketts, O.F.M. (1913-1997) *1952


== Referanser ==


== Eksterne lenker ==
Biografi på The Cardinals of the Holy Roman Church
Lars Iver Strand

Lars Iver Strand (født 7. mai 1983) er en norsk tidligere fotballspiller. 
Strand er opprinnelig fra Lakselv i Finnmark, og kom til Tromsø foran 2001-sesongen. Han var en offensiv midtbanespiller, og fikk sitt store gjennombrudd i 2004, da han var en av de viktigste bidragsyterne til at Tromsø kjempet om medalje i serien. Han ble belønnet med en plass på A-landslaget i januar 2005, da Norge spilte noen privatlandskamper i Midtøsten. Strand har også spilt en rekke kamper på U21-landslaget. I Tromsø ble Strand ofte kalt «Lille-Lars» og «Iver'n», og mest kjent er kanskje han og Morten Gamst Pedersens kallenavn «Knoll og Tott».Han signerte for Vålerenga i november 2007. I 2009 ble Strand skjøvet ut i kulda i Vålerenga og gikk på et låneopphold til Tromsø. Han spilte sin første kamp for Tromsø mot nettopp Vålerenga på Ullevål og scoret et av målene i en kamp som Tromsø slo Vålerenga 4-2. Etter kampen uttalte Strand: «- Jeg føler ingen hevn, men det var en personlig seier».Han skrev i desember 2011 under på en ettårskontrakt med Strømsgodset, spilte 2012-sesongen for klubben, men fikk ikke fornyet kontrakten. I januar 2013 signerte Strand en kontrakt på to år med Sandefjord.


== Referanser ==


== Eksterne lenker ==
(en) Lars Iver Strand – kategori av bilder, video eller lyd på Commons 
(en) Lars Iver Strand – Transfermarkt 
(en) Lars Iver Strand – national-football-teams.com 
(en) Lars Iver Strand – FootballDatabase.eu 
(en) Lars Iver Strand – Soccerway 
(en) Lars Iver Strand – EU-Football.info 
(no) Lars Iver Strand – Norges Fotballforbund 
(en) Lars Iver Strand – FBref 
Profil på altomfotball.no
Kristofer Hæstad

Kristofer «Doffen» Krüger Hæstad (født 9. desember 1983 i Kristiansand) er en norsk tidligere fotballspiller.
Kristofer Hæstad hadde et kort opphold i Premier League i 2006 på utlån fra Start. Han returnerte etter lite spilletid i Wigan (97 min. på 3 mnd.). Han var på utlån i 6 mnd, men etter avtale mellom klubbene ble utlånsavtalen avsluttet etter halvt løp. Hæstad hadde en god start på 2007-sesongen med et mål i 4-2 seieren borte mot Aalesund i åpningskampen 14. april.
Kristofer Hæstad debuterte i mai 2005 på landslaget i en privatlandskamp mot Costa Rica. Han har vært med på alle aldersbestemte landslag fra han var 16 år (1999).
Hæstad spilte aldersbestemt fotball for Kristiansandsklubbene Randesund og Vigør. Han ble signert av Start i 2001, og debuterte i Tippeligaen i 2002, da Starts unge mannskap bare tok 11 poeng og rykket ned. Etter to sesonger i 1. divisjon rykket sørlendingene opp igjen i 2004, med Hæstad som en av lagets viktigste spillere. Hæstad har fortsatt å storspille etter opprykket til Tippeligaen, og han ble kåret til månedens spiller av NRK i april 2005. 
Hæstad ga i 2008 ut boka "Best med ball" (ISBN 9788251625944) sammen med Viggo Strømme og Erik Mykland.
1. juli 2014 ble det kjent at Hæstad legger opp som fotballspiller., men skal fortsette som salgs- og partneransvarlig for IK Start.Hans yngre bror Morten Hæstad har også vært fotballspiller.


== Landskamper ==


== Referanser ==


== Eksterne lenker ==
(en) Kristofer Hæstad – kategori av bilder, video eller lyd på Commons 
(en) Kristofer Hæstad på Internet Movie Database 
(en) Kristofer Hæstad – FIFA 
(en) Kristofer Hæstad – UEFA 
(en) Kristofer Hæstad – Transfermarkt 
(en) Kristofer Hæstad – national-football-teams.com 
(en) Kristofer Hæstad – Soccerbase.com 
(en) Kristofer Hæstad – FootballDatabase.eu 
(en) Kristofer Hæstad – Soccerway 
(en) Kristofer Hæstad – EU-Football.info 
(no) Kristofer Hæstad – Norges Fotballforbund 
(en) Kristofer Hæstad – FBref 
(no) NFF om Hæstad på landslaget
(no) IKStart om Hæstad i klubben
Creoda av Mercia

Creoda  eller Crida  (født ca. 540, død ca. 593) var konge av de angelsaksiske kongeriket Mercia i det som i dag er England fra ca. 585 til sin død. Han er den første kjente konge av Mercia.
Han skal ha vært sønn av Cynewald, og dermed barnebarn av Cnebba og oldebarn av Icel. Medlemmer av Mercias kongeslekt kalles derfor Inclingas. Dermed er han av den fjerde generasjonen av anglere i England. Det er mulig at slekten opprinnelig bodde lenger øst, og at dette er årsaken til at det ikke er hans far, bestefar eller oldefar som regnes som første konge av Mercia. Han ble etterfulgt av sin sønn Pybba.


== Historisiteten ==
Selv om Creoda er omtalt i en slektstavle i Den angelsaksiske krønike er han ikke omtalt som en konge. Hans eksistens er omdiskutert hos en del forskere. Barbara Yorke skrev: «Selv om der mulig at en form for kongeliste kunne være kilden til informasjonen (skjønt listene i Worcester begynner med Penda), kan disse oppslagene være ikke mer enn intelligente gjetninger basert på navn avledet fra Beda og genealogien til Æthelred, mens datoene synes å være påvirket av et bokført oppslag i Den angelsaksiske krønike for dødsfallet til en vestsaksisk Creoda... De bevarte kildene tillater oss ikke å mer si sikkert enn at kongeriket Mercia eksisterte ved slutten av 500-tallet.»Yorks følelser var delta av Nicholas Brooks, professor i middelalderhistorie, som skrev at «Til tross for professor Davies’ forsøksvis støtte til historisiteten av dette materialet, kan det ikke bli sagt at det ennå er klart at hva som ligger bak disse spredte oppslagene i verkene til Henry av Huntingdon, Roger av Wendover og Matthew Paris er hva som helst annet mer viktig enn en del oppfinnsomme gjetninger av en engelsk munk, kanskje så sent som tidlig på 1100-tallet, på grunnlag av navn tilgjengelig hos Beda, den mercianske kongelige genealogi, og Den angelsaksiske krønike. På slik en tolkning vil det ikke være overraskende at de burde passe mer eller mindre med de fragmenter med informasjon som vi har om den tidlige historien om Mercia; for kompilatoren av disse oppslagene kan ha hatt tilgang til de samme kildene som er tilgjengelige for oss.»Antydningen at Creoda var en konge av Mercia er funnet i Historia Anglorum, skrevet av Henry av Huntingdon på den første halvdelen av 1100-tallet. Dateringen av Creodas død ble oppgitt av Henry til å ha skjedd i 593, men det synes å være basert på en forveksling: Den angelsaksiske krønike oppgir at for dette året døde en mann kalt Crida. men sammenhengen antyder at den døde mann var vestsaksisk og ikke fra Merica.Creoda er nedtegnet av den mercianske slektsliste i Anglian collection («den anglikanske samling») for å ha vært sønn av Cynewald og oldebarn av Icel, den eponymiske stamfar til hans familie, iclingas.


== Referanser ==


== Eksterne lenker ==
«Iclingas», The History Files
Odd Holten

Odd Holten (født 28. august 1940 i Øre i Møre og Romsdal) er en norsk politiker. Han var stortingsrepresentant (KrF) for Østfold mellom 1989 og 2005. Fra 1997 til 2000 var han parlamentarisk nestleder i Kristelig Folkeparti.


== Biografi ==
Holten er utdannet diakon fra Det norske Diakonhjem 1958. Han var bestyrer og siden administrasjonssjef for Blå Kors i Fredrikstad. Han har også vært generalsekretær i Kristelig Folkeparti. Holten er far til sin etterfølger som Østfold KrFs stortingsrepresentant, Line Henriette Holten Hjemdal.


== Presidentskap ==
2001–2005 visepresident i Lagtinget
1997–2001 president i Lagtinget


== Stortingskomitéer ==
2001–2005 medlem i samferdselskomitéen
1997–2001 varamedlem i Den utvidede utenrikskomitéen
1997–2001 nestleder Kontroll- og konstitusjonskomitéen
1997–2001 medlem Den utvidede utenrikskomitéen
1997–2001 medlem Arbeidsordningskomitéen
1997–2001 medlem Valgkomitéen
1993–1997 medlem Finanskomitéen
1993–1997 medlem Valgkomitéen
1989–1993 medlem Finanskomitéen


== Heder ==
I 2007 ble han utnevnt til æresmedlem i Østfold KrF.
Kongens fortjenstmedalje i gull 2009


== Kilder ==
Fødselsdagsomtale i Aftenposten Kultur 28. august 2010 side 13


== Eksterne lenker ==
(no) Odd Holten hos Stortinget 
(no) Odd Holten hos Norsk senter for forskningsdata 
- Personlig side på www.krf.no
László Lékai

László Lékai  (født 12. mars 1910 i Zalalövő ved Veszprém i Østerrike-Ungarn, død 30. juni 1986 i Budapest i Ungarn) var en av Den katolske kirkes kardinaler. Han var erkebiskop av Esztergom 1976–1989.
Under andre verdenskrig ble han sekretær til József Mindszenty, biskop av Veszprém og senere kardinal. Nazistene satt ham i fengsel i november 1944, og han kom fri i februar 1945. I 1972 ble han bispeviet og utnevnt til apostolisk administrator  ad nutum Sanctae Sedis av Veszprém.
Han ble kreert til kardinal i 1976 av pave Paul VI, med Santa Teresa al Corso d'Italia som tittelkirke
Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Kardinal Jusztinián Serédi (1884-1945) *1928
Erkebiskop Endre Hamvas ( 1890-1970) *1944
Erkebiskop József Ijjas (1901-1989) *1964
Kardinal László Lékai (1910-1986) *1972


== Referanser ==


== Eksterne lenker ==
Biografi på The Cardinals of the Holy Roman Church